[{"text_idx": "#000001", "text": "Turkio: turka instruisto arestita, torturita, mortigita kaj finfine senkulpigita"}, {"text_idx": "#000002", "text": "Lau\u0306 la NRO Stockholm Center for Freedom, la instruisto Go\u0308khan Ac\u0327\u0131kkollu, arestita en Turkio post la puc\u0302provo de 2016, kaj kiu mortis en malliberejo, estis finfine senkulpigita kaj ec\u0302 \u00abreenpostenigita\u00bb c\u0302e sia laboro."}, {"text_idx": "#000004", "text": "Dek ok monatojn post lia arestado, la instruisto Go\u0308khan Ac\u0327\u0131kkollu estis senkulpigita. Li ec\u0302 estis \u00abreenpostenigita\u00bb c\u0302e lia laboro, danke al la decido n\u00b0 E.2561776 de la 7a de februaro, fare de la turka ministro pri Edukado."}, {"text_idx": "#000005", "text": "Sed tiu malfrua decido plu restos simbola, c\u0302ar la viro neniam eliris vivanta el sia karcero."}, {"text_idx": "#000006", "text": "Arestita la 24an de julio 2016 post la puc\u0302provo, li estis akuzata pri komploto kaj terorismo. Lau\u0306 la NRO, li estis torturita fizike kaj psikologie dum lia enkarcerigo: dras\u0302ita, vangofrapita, batita c\u0302e la torako... Lau\u0306 S\u0327ebnem Korur Fincanc\u0131, prezidento de la \"Turka fondaj\u0302o por la homaj rajtoj\" (TI\u0307HV), la instruisto fine kolapsis en sia c\u0302elo post \u00abinfarkto kau\u0306zita de la suferitaj torturoj\u00bb, ."}, {"text_idx": "#000009", "text": "En Turkio, pli ol 50 000 personoj, inter kiuj funkciuloj kaj membroj de la sekurecaj fortoj estis malliberigitaj de post la puc\u0302provo de 2016. Pli ol 150 000 aliaj estis maldungitaj au\u0306 eksigitaj el sia laboro."}]